Publication: Magyar Közlöny
Issue: MK-1999-70 (Year: 1999, Number: 70)
Era: 1990-2004
Section: a 31/1999. (VIII. 6.) EüM—FVM együttes rendelethez
Paragraph Index: 624

4. Minden vizsgálóhelynek rendelkeznie kell az alább felsorolt tevékenységeket szabályozó szabványműveleti előírásokkal: 4.1. Vizsgálati és összehasonlító-anyagok: átvétel, azonosítás, címkézés, kezelés, mintavétel és tárolás. 4.2. Készülékek, anyagok, reagensek: 4.2.1. készülékek: használat, karbantartás, tisztítás, kalibráció; 4.2.2. számítógépes rendszerek: validáció, működtetés, karbantartás, biztonság, a változtatás kontrollja és mentés; 4.2.3. anyagok, reagensek, oldatok: készítés és címkézés. 4.3. Nyilvántartások vezetése jelentés, tárolás és visszakeresés: 4.3.1. a vizsgálatok kódolása, adatgyűjtés, a jelentések elkészítése, tárgymutató rendszerek (indexek), az adatok kezelése — beleértve a számítógépes adatrendszerek alkalmazását is. 4.4. Vizsgálati rendszer (ahol alkalmazható): 4.4.1. a helyiség előkészítése és a helyiségek környezeti feltételei a vizsgálati rendszer számára; 4.4.2. előírások a vizsgálati rendszer fogadására szállítására, megfelelő elhelyezésére, jellemzésére, azonosítására és gondozására; 4.4.3. a vizsgálati rendszer előkészítése, megfigyelése, vizsgálata a vizsgálat előtt, közben és befejezésekor; 4.4.4. a vizsgálat során a vizsgálati rendszerből kieső vagy elpusztult egyedekkel kapcsolatos teendők; 4.4.5. a vizsgálati minták gyűjtése, azonosítása és kezelése (beleértve a kórboncolást és hisztopatológiát); 4.4.6. a vizsgálati rendszerek kijelölése és elhelyezése a vizsgálati földeken. 4.5. Minőségbiztosítás előírásai: 4.5.1. a minőségbiztosítási személyzet feladata az inspekciók tervezése, időzítése, végrehajtása, dokumentálása és jelentése. X. A vizsgálat elvégzése

Source: https://magyarkozlony.hu/hivatalos-lapok/4664456b6ca43ff86a2a2b6982a59c6fccf07275/dokumentumok/31c1a3f32db4c620634c8207553b5a3a23dbf7ef/letoltes